Why Nations Fail

Why Nations Fail: The Origins of Power, Prosperity, and Poverty  er ei bok av to amerikanske økonomer, Daron Acemoglu fra Massachusetts Institute of Technology og James A. Robinson fra Harvard University, som ble gitt ut i 2012. 

Boka anvender innsikter fra institusjonell økonomi, utviklingsøkonomi og økonomisk historie i et forsøk på å besvare spørsmålet om hvorfor nasjoner utvikler seg ulikt, og hvorfor noen lykkes med å oppnå makt og velstand, mens andre mislykkes.

Forfatternes teori er at politiske og økonomiske institusjoner, og ikke kulturforskjeller, klimavariasjoner eller inkompetente ledere, er avgjørende for nasjoners økonomiske utvikling.

 Mottagelse 

Why Nations Fail har mottatt både god og mindre god kritikk.

The Washington Posts anmelder Warren Bass var begeistret, og omtalte boka som et mulig mesterverk.* Bass, W. (2012, 20. april) Anmeldelse av Why Nations Fail, The Washington Post 

Jared Diamond var mer kritisk. I en anmeldelse hos The New York Review of Books berømmet han forfatterne for å gi god innføring i hvordan institusjoner påvirker nasjoners utvikling, men kritiserte dem også for å nedvurdere betydningen av andre faktorer, som geografi.* Diamond, J. (2012, 7. juni). What Makes Countries Rich or Poor?, The New York Review of Books  

I Norge har boka blitt anmeldt av Bergens Tidende. Anmelder Katrine Vellesen Løken mente boka hadde «mange interessante eksempler og gir en grundig innføring i politisk, økonomisk og institusjonell historie i mange ulike land» og «anbefaler den på det sterkeste både for økonomer, andre samfunnsvitere og alle andre som interesserer seg for globale forskjeller».* Løken, Katrine V. (2013, 17. oktober). Hvorfor er noen land fattige og andre land rike?, Bergens Tidende.no 

 Referanser 

 Eksterne lenker 
 Whynationsfail.com - Forfatternes eget nettsted for boka, inkluderer en blogg

Kategori:Bøker fra 2012
Kategori:Økonomibøker